*****

ΚΑΝΟΝΙΣΜΟΣ (ΕΟΚ) αριθ. 1922/83 ΤΟΥ ΣΥΜΒΟΥΛΙΟΥ

της 11ης Ιουλίου 1983

για τον καθορισμό του καθεστώτος εμπορικών συναλλαγών με την Κύπρο

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι το πρωτόκολλο για το καθεστώς που πρέπει να εφαρμοστεί το 1983 στα πλαίσια της απόφασης που έλαβε το Συμβούλιο Συνδέσεως ΕΟΚ-Κύπρου, στις 24 Νοεμβρίου 1980, για τη θέσπιση της διαδικασίας μετάβασης στο δεύτερο στάδιο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Δημοκρατίας της Κύπρου, καλούμενο στο εξής «πρωτόκολλο», μονογραφήθηκε στις 27 Μαΐου 1983·

ότι, αναμένοντας την έναρξη της ισχύος του πρωτοκόλλου, η Κοινότητα πρέπει, με βάση το εν λόγω πρωτόκολλο, να καθορίσει αυτόνομα το καθεστώς συναλλαγών με την Κύπρο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Μέχρι να αρχίσει να ισχύει το πρωτόκολλο, το καθεστώς που εφαρμόζεται στις συναλλαγές με την Κύπρο είναι εκείνο που καθορίζεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1983.

Η ισχύς του λήγει την ημερομηνία ενάρξεως ισχύος του πρωτοκόλλου.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 11 Ιουλίου 1983.

Για το Συμβούλιο

Ο Πρόεδρος

Κ. ΣΗΜΙΤΗΣ

ΠΑΡΑΡΤΗΜΑ

Άρθρο 1

Οι διατάξεις που εφαρμόζονται στις συναλλαγές με την Κύπρο είναι οι διατάξεις της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Δημοκρατίας της Κύπρου (1), μαζί με τις διατάξεις του πρόσθετου πρωτοκόλλου που υπεγράφη στις 15 Σεπτεμβρίου 1977 (2), τις διατάξεις του συμπληρωματικού πρωτοκόλλου που υπεγράφη στις 11 Μαΐου 1978 (3) και τις διατάξεις του πρωτοκόλλου που υπεγράφη στις 12 Δεκεμβρίου 1980 συνεπεία της προσχώρησης της Ελληνικής Δημοκρατίας στην Κοινότητα (4), οι οποίες συμπληρώνονται με τις διατάξεις των άρθρων 2 και 3 του παρόντος παραρτήματος.

Άρθρο 2

1. Στα προϊόντα καταγωγής Κύπρου που απαριθμούνται κατωτέρω, εφαρμόζονται κατά την εισαγωγή στην Κοινότητα οι δασμοί του Κοινού Δασμολογίου μειωμένοι κατά τα εξής ποσοστά:

1.2.3 // // // // Κλάση

του Κοινού

Δασμολογίου // Περιγραφή εμπορευμάτων

// Ποσοστό

μειώσεως

// // // // 07.01 // Λαχανικά και φυτά εδώδιμα νωπά ή διατηρημένα δι' απλής ψύξεως: // // // Α. Γεώμηλα: // // // ΙΙ. Πρώιμα: // // // α) Από 1 Ιανουαρίου μέχρι 15 Μαΐου // 60 // // β) Από 16 Μαΐου μέχρι 30 Ιουνίου // 55 (α) // // Η. Καρόττα, γογγύλια, τεύτλα δια σαλάτας, τραγοπώγωνες, σέλινα, ραφανίδες και άλλαι παρόμοιαι εδώδιμοι ρίζαι: // // // ex ΙΙ. Καρόττα και γογγύλια: // // // - Καρόττα: // // // - Από 1 Ιανουαρίου μέχρι 31 Μαρτίου // 60 // // - Από 1 Απριλίου μέχρι 15 Μαΐου // 60 (β) // // ex IV. Λοιπά: // // // - Τεύτλα δια σαλάτας // 50 (γ) // // Σ. Γλυκοπιπεριές // 50 (δ) // // ex Τ. Λοιπά: // // // - Μελιτζάναι, από 1 Οκτωβρίου έως 30 Νοεμβρίου // 60 (ε) // // - Ιβίσκος ο εδώδιμος (μπάμια) (Hibiscus esculentus L. ή Abelmoschus esculentus L. Moench) // 50 // 08.04 // Σταφυλαί νωπαί ή ξηραί: // // // Α. Νωπαί: // // // Ι. Επιτραπέζιοι: // // // α) Από 1 Νοεμβρίου μέχρι 14 Ιουλίου: // // // ex 2. Λοιπαί: // // // - Από 8 Ιουνίου μέχρι 14 Ιουλίου // 60 (ζ) // // ex β) Από 15 Ιουλίου μέχρι 31 Οκτωβρίου: // // // - Από 15 Ιουλίου μέχρι 31 Ιουλίου // 60 (ζ) // // //

(α) Μέσα στο όριο κοινοτικής δασμολογικής ποσόστωσης 60 000 τόνων.

(β) Μέσα στο όριο κοινοτικής δασμολογικής ποσόστωσης 2 500 τόνων.

(γ) Μέσα στο όριο κοινοτικής δασμολογικής ποσόστωσης 1 500 τόνων.

(δ) Μέσα στο όριο κοινοτικής δασμολογικής ποσόστωσης 300 τόνων.

(ε) Μέσα στο όριο κοινοτικής δασμολογικής ποσόστωσης 300 τόνων.

(ζ) Μέσα στο όριο συνολικής κοινοτικής δασμολογικής ποσόστωσης 7 500 τόνων.

2. Τα ποσοστά μειώσεως που καθορίζονται στην παράγραφο 1 εφαρμόζονται στους δασμούς που πραγματικά εφαρμόζονται σε κάθε στιγμή έναντι των τρίτων χωρών.

Άρθρο 3

Το άρθρο 2 του παραρτήματος Ι της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Δημοκρατίας της Κύπρου, όπως τροποποιήθηκε από το άρθρο 2 του πρωτοκόλλου που υπεγράφη συνεπεία της προσχώρησης της Ελληνικής Δημοκρατίας στην Κοινότητα, αντικαθίσταται από το ακόλουθο κείμενο:

«Άρθρο 2

1. Από την 1η Ιανουαρίου 1983 οι εισαγωγές στην Κοινότητα των προϊόντων καταγωγής Κύπρου, που αναφέρονται στην παράγραφο 2, υπόκεινται σε ετήσιες οροφές πέραν των οποίων οι δασμοί που πραγματικά εφαρμόζονται έναντι των τρίτων χωρών, μπορούν να επανεισαχθούν σύμφωνα με τις παραγράφους 3 και 5.

2. Τα κατωτέρω προϊόντα καταγωγής Κύπρου απαλλάσσονται από την καταβολή δασμών μέσα στο όριο των εξής οροφών:

1.2.3 // // // // Κλάση

του Κοινού

Δασμολογίου

// Περιγραφή εμπορευμάτων

// Ετήσια

κοινοτική

οροφή // // // // 56.04 // Ίναι υφαντικαί συνθετικαί και τεχνηταί, μη συνεχείς, και απορρίμματα συνθετικών και τεχνητών υφαντικών ινών (συνεχών ή μη), άπαντα λαναρισμένα, κτενισμένα ή κατ' άλλον τρόπον παρεσκευασμένα προς κλώσιν // 100 τόνοι // 61.01 // Εξωτερικά ενδύματα ανδρών και παίδων // 525 τόνοι // // //

3. Όταν εξαντληθεί μία οροφή η οποία έχει ορισθεί για την εισαγωγή ενός προϊόντος που καλύπτεται από την παράγραφο 2, οι δασμοί που αναφέρονται στην παράγραφο 1 μπορούν να επιβληθούν εκ νέου στις εισαγωγές του εν λόγω προϊόντος μέχρι το τέλος του ημερολογιακού έτους.

Όταν οι εισαγωγές στην Κοινότητα ενός προϊόντος που υπόκειται σε οροφή φθάσουν στο 75 % του ποσού που έχει καθοριστεί, η Κοινότητα ενημερώνει το Συμβούλιο Συνδέσεως.

4. Η Ελληνική Δημοκρατία εφαρμόζει δασμούς σύμφωνα με το άρθρο 3 του πρωτοκόλλου που υπεγράφη συνεπεία της προσχώρησης της Ελληνικής Δημοκρατίας στην Κοινότητα, μέσα στο όριο των οροφών που καθορίζονται στην παράγραφο 2.

5. Αν η Κοινότητα επιβάλει εκ νέου τους δασμούς που εφαρμόζονται έναντι τρίτων χωρών στις εισαγωγές των προϊόντων που αναφέρονται στην παράγραφο 2, η Ελληνική Δημοκρατία μπορεί να επιβάλει εκ νέου τους δασμούς που εφαρμόζει τη στιγμή εκείνη, έναντι τρίτων χωρών, στις εισαγωγές των ίδιων προϊόντων. »

(1) ΕΕ αριθ. L 133 της 21. 5. 1973, σ. 2.

(2) ΕΕ αριθ. L 339 της 28. 12. 1977, σ. 2.

(3) ΕΕ αριθ. L 172 της 28. 6. 1978, σ. 2.

(4) ΕΕ αριθ. L 174 της 30. 6. 1981, σ. 2.